**Jututuba** on mõiste, mida kasutatakse igasuguse sünkroonse infovahetuse, vahepeal ka asünkroonse infovahetuse kirjeldamiseks. Seega võib see mõiste tähendada mistahes tehnoloogiat, alates reaalajalisest internetipõhisest jututoast ja internetipõhisest suhtlemisest võõrastega (nt foorumid) kuni graafiliste sotsiaalkeskkondadeni.[*viide?*]

Jututubasid kasutatakse peamiselt tekstipõhiseks infovahetuseks võõrastega. Võimalus rääkida mitme inimesega samas vestluses eristab jututoad kiirsõnumiprogrammidest, mis on rohkem loodud üks ühele infovahetuseks. Tavaliselt ühendab ühe jututoa kasutajaid ühine huvi või mõni muu seos. Uus tehnoloogia on võimaldanud failide jagamist ja veebikaamera kasutamist mõnedes programmides.

Ajalugu
-------

Esimene internetipõhine jututoa süsteem oli Talkomatic, mille lõid Doug Brown ja David R. Woolley 1973. aastal PLATO süsteemis USA Illinoisi Ülikoolis. See pakkus välja jutukanaleid, mida sai kasutada viis inimest korraga, ning sõnumid tekkisid kõikide kasutajate ekraanidele täht-tähe haaval, nagu kasutaja neid sisestas. Talkomatic oli populaarne PLATO kasutajate seas kuni 1980ndateni. 2014. aastal andis Brown ja Woolley välja Talkomaticu veebipõhise versiooni.

Esimene avalik internetipõhine jututoa teenus oli CompuServe'i CB Simulator aastal 1980, mille lõi CompuServe'i juhataja Alexander "Sandy" Trevor USA Ohio osariigis Columbuses.

Graafilised mitme kasutaja keskkonnad
-------------------------------------

Visuaalsed jututoad lisavad suhtlemisele graafika, seda kas kahe- või kolmemõõtmeliselt (kasutades virtuaalreaalsuse tehnoloogiat). Kasutajaid iseloomustab graafiline esindaja kasutajast, avatar, kellega nad saavad selles virtuaalses keskkonnas liikuda ja teiste kasutajatega aega veeta. Kõige populaarsemad keskkonnad lubavad kasutajatel luua ja ehitada neid ümbritsevat keskkonda. Kaks kõige populaarsemat 3D-jututuba on IMVU ja Second Life (kuigi neis saab enam teha kui infovahetust). Paljud sarnased rakendused saavad kasumit müües kasutajatele virtuaalseid tooteid kõrge hinnaga.

Mõned internetipõhised jututoad kasutavad arvuti külge ühendatud mikrofoni ja veebikaamerat, et võimaldada nii heli kui ka videopildi teel suhtlemist. Nii saavad kasutajad lisaks kirjutamisele soovi korral ka üksteist näha ja kuulda.

### Mängud

Jututubades mängitakse sageli mänge. Need on tavaliselt rakendatud välise protsessi nagu IRC boti liitumisel jututoaga mängu alustamiseks. Kõige enam levinud on viktoriini mängud. Ajalooline näide on Hunt the Wumpus. Samuti on olemas jututoa-põhised rakendused mängust Maffia.. Samalaadsed, kuid keerulisema stiiliga tekstipõhised mängud on MUD'id, kus mängijad suhtlevad tekstilises ja interaktiivses ilukirjanduslikus keskkonnas.

Käitumisreeglid
---------------

Jututubades, eriti nendes, mis on mõeldud lastele, on tavaliselt reeglistik, mida kasutajad peavad jälgima. Reeglid on üldiselt postitatud enne sisenemist, kas veebilehele või päevasõnumina plakatile Interneti Rühmadiskussiooni või teiste tekstipõhiste jututoa süsteemise puhul. Reeglid tavaliselt ei luba kasutajatel kasutada solvavaid/ebaviisakaid sõnu, ega propageerida sallimatust, vägivalda ning teisi negatiivseid küsimusi. Mõned ei luba ka teise inimesena esineda.Jututoad ei luba tihti reklaamimist ega ekraani täitmist korduva tekstiga. Caps Lockiga kirjutamist peetakse karjumiseks (mis viitab vihale) ning seda ei soosita. Need inimesed, kes reegleid rikuvad, võivad saada "kicki" (on sunnitud ajutiselt lahkuma jututoast, kuid on lubatud uuesti siseneda) või on neil ajutiselt või püsivalt keelatud siseneda jututuppa.

Mõnikord on jututoad modereeritud nii, et määratakse piir sellele, kui mitu inimest võib rääkida (see pole levinud), või patrullivad vabatahtlikud jututoa looja määratud moderaatorid, vaadates, ega keegi ei käitu häirivalt. Kõige populaarsemad jututoad ei ole siiski modereeritud ja kasutajad võivad teiste kasutajatega vabalt rääkida.

Eestis
------

Mõned jututoad Eestis

Jutukas24

Vaata ka
--------

* Netikett

Viited
------

1. ↑  "Webcams 1.20 - Webcam Chat Rooms for XOOPS". XOOPS. 9. oktoober 2011. Originaali arhiivikoopia seisuga 3. veebruar 2016. Vaadatud 27. jaanuaril 2016.
2. ↑  "Talkomatic". Brown Woolley Caterpillar Holding Company. 11. märts 2014. Vaadatud 27. jaanuaril 2016.
3. ↑  "CompuServe Innovator Resigns After 25 Years", *The Columbus Dispatch*, 11 Mai 1996, p. 2F
4. ↑  "Wired and Inspired", *The Columbus Dispatch* (Ärileht), Mike Pramik, 12 November 2000
5. ↑  "Next Generation: About Graphical multi-user environments". World of Chat. 10. detsember 2014. Vaadatud 6. märtsil 2015.
6. ↑  "INTERESTING IDEA !". alt.irc. 28. juuli 1991. Vaadatud 6. märtsil 2015.
7. ↑  "MafiaCrime". MafiaCrime.org. 24. jaanuar 2016. Vaadatud 24. jaanuaril 2016.
8. ↑  "Chat Room Rules". Office Tally. 4. veebruar 2006. Vaadatud 27. jaanuaril 2016.
9. ↑  "Twitch Chat and Moderation Commands". Twitch. 26. oktoober 2014. Vaadatud 27. jaanuaril 2016.
10. ↑  AKIT, netikett = netiquette